stanford-oval/wikipedia huggingface dataset:
Eusebios Kesarealainen
Kirjallisuutta > Suomennettu teos

Eusebius: Eusebiuksen kirkkohistoria.  (Kreikan kielestä kääntänyt sekä johdannolla ja selityksillä varustanut Ivar A. Heikel. 2. painos (1. painos 1937))  Helsingissä:  Otava, 1997.  ISBN 951-1-15267-X
Aiheesta muualla

Wikimedia Commonsissa on kuvia tai muita tiedostoja aiheesta .
Eusebius of Caesarea, Tertullian Project (englanniksi)
A discussion of the questionable scholarship of the early Christian historians (englanniksi)
EarlyChurch.org.uk – laaja bibliografia (englanniksi)
Aiheesta muualla > Teoksia verkossa

Kronikka (englanniksi)
Historia Ecclesiastica (CCEL) (englanniksi)
Vita Constantini (CCEL) (englanniksi)
Contra Hieroclem (Tertullian Project) (englanniksi)
Demonstratio Evangelica (Tertullian Project) (englanniksi)
Encomium of the Martyrs (Tertullian Project) (englanniksi), muinaisesta syyrian kielestä
History of the Martyrs in Palestine (Tertullian Project) (englanniksi), muinaisesta syyrian kielestä
Onomasticon (Tertullian Project) (englanniksi)
Praeparatio Evangelica (Tertullian Project) (englanniksi)
Theophania (Tertullian Project) (englanniksi), muinaisesta syyrian kielestä
To Carpianus (Tertullian Project) (englanniksi)
Kirjeet (Patristics In English Project) (englanniksi)
Merkittävimmät apostoliset isät ja kirkkoisät
Klemens I ·
Ignatios ·
Polykarpos ·
Papias ·
Hermas ·
Justinos Marttyyri ·
Irenaeus ·
Klemens Aleksandrialainen ·
Tertullianus ·
Origenes ·
Cyprianus ·
Eusebios Kesarealainen ·
Athanasios Suuri ·
Efraim Syyrialainen ·
Basileios Suuri ·
Gregorios Nazianzilainen ·
Gregorios Nyssalainen ·
Kyrillos Jerusalemilainen ·
Epifanios ·
Johannes Khrysostomos ·
Kyrillos Aleksandrialainen ·
Ambrosius ·
Hieronymus ·
Augustinus ·
Leo Suuri ·
Pseudo-Dionysios Areopagita ·
Gregorius Suuri ·
Maksimos Tunnustaja ·
Johannes Damaskolainen
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  3  4  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Kroatia  Alankomaat  Puola  Portugali  Vatikaani 
Tieteilijät:  CiNii 
Henkilöt:  Deutsche Biographie  DDB  Trove 
Muut:  SNAC  IdRef 
Eusebioksen evankeliumiharmonia
Leo Böök

Leo Richard (Leo R.) Böök (1. tammikuuta 1891 Uusikaarlepyy – 12. huhtikuuta 1969 Tampere) oli suomalainen kappalainen ja rovasti, joka toimi Kansallisen Kokoomuksen kansanedustajana Hämeen läänin pohjoisesta vaalipiiristä vuosina 1933–1939.
Böök kirjoitti ylioppilaaksi vuonna 1909. Teologian erotutkinnon hän suoritti vuonna 1913 ja sai pappisvihkimyksen samana vuonna. Pastoraalitutkinnon Böök suoritti vuonna 1918. Hän työskenteli muun muassa vankilapastorina, merimiespastorina Lontoossa ja Hampurissa sekä kenttäpappina. Kunnallispolitiikassa Böök oli mukana toimien Tampereen kaupunginvaltuustossa. Hän oli presidentin valitsijamies vuosien 1950 ja 1956 vaaleissa.
Böökin vanhemmat olivat lehtori Albert Theodor Böök ja Anna Maria Aleksandra Borgström. Böök oli naimisissa Hanna Maria Kekonin kanssa vuodesta 1916 lähtien. Hän sai rovastin arvonimen vuonna 1945.
Artturi Aalto

| Artturi Aalto |
| --- | --- |

Kansanedustaja
 1.4.1919–31.8.1933  
Ryhmä/puolue:  SDP
Vaalipiiri:  Uusimaa
Henkilötiedot
Syntynyt: 2. toukokuuta 1876 Karjalohja
Kuollut: 25. huhtikuuta 1937 (60 vuotta) Tuusula
Ammatti:  toimittaja
Arthur (Artturi) August Aalto (ent. Silfver, 2. toukokuuta 1876 Karjalohja – 25. huhtikuuta 1937 Tuusula) oli suomalainen toimittaja, joka oli SDP:n kansanedustaja vuosina 1919–1933. Hän oli myös Helsingin kaupunginvaltuuston jäsen.
Elämä

Nuoruudessaan Aalto työskenteli ajurina ja renkinä Karjalohjalla sekä myöhemmin kaakelinmuovailijana ja uuniseppänä. Tehdästyöstä Aalto siirtyi toimittajaksi. Hän teki mittavan työuran työväenlehtien parissa muun muassa Sorretun Voiman toimittajana Jyväskylässä sekä Työmiehen ja Suomen Sosialidemokraatin toimittajana Helsingissä. Lisäksi Aalto oli mukana ammattiyhdistysliikkeessä. Hän toimi Suomen Kaakeli-, Fajanssi- ja Uunityöntekijäin Liiton sihteerinä, Suomen Tehdas- ja Sekatyöväen Liiton luottamusmiehenä sekä Sosialidemokraattisen Sanomalehtimiesliiton taloudenhoitajana.
Aalto oli SDP:n kansanedustajana 1919–1933 Uudenmaan läänin vaalipiiristä. Eduskunnassa hän oli muun muassa Suuren valiokunnan ja Kulkulaitosvaliokunnan jäsenenä. Lisäksi Aalto oli usean vuoden ajan Helsingin kaupunginvaltuuston jäsen.
Perhe

Aalto oli naimisissa vuodesta 1900 lähtien Anna Sofia Jääskeläisen kanssa ja ensimmäisen puolison kuoltua vuodesta 1934 lähtien Hilda Vainikaisen kanssa.
Teoksia

Kertomus Suomen kaakeli-, fajanssi- ja uunintekijäin liiton toiminnasta vv. 19 10/9 06 – 19 31/3 09.  Helsinki:  Suomen kaakeli-, fajanssi- ja uunintekijäin liitto, 1909.
Silmäys Suomen tehdas- ja sekatyöväen liiton 10-vuotiseen toimintaan vuosina 1909–1919.  Helsinki:  Suomen tehdas- ja sekatyöväenliitto, 1919.
”Palkkatyöväelle”, Sosialidemokraattisen eduskuntaryhmän lehtolehtiä 1.  Helsinki:  Sos.-dem. puoluetoimikunta, 1922.
William Shipley

William Shipley. Muotokuva Richard Cosway.
William Shipley. Kaiverrus William Hincks.
The Royal Society of Artsin muistolaatta Lontoon Westminsterissä.
Shipleyn hauta Kentin Maidstonen All Saints Churchin hautausmaalla.
William Shipley (2. kesäkuuta 1715 Maidstone, Kent – 28. joulukuuta 1803 Maidstone, Kent, Yhdistynyt kuningaskunta) oli keksijä, taidemaalari, maalauksen opettaja ja the Royal Society of Artsin perustaja.
Perhe

Shipleyn vanhemmat olivat Jonathan Shipley ja Martha Shipley (ent. Davies). Shipley avioitui Elizabeth Millerin kanssa vuonna 1768. Pariskunta sai kaksi tytärtä. Ensimmäinen tytär menehtyi lapsena. Toinen tytär eli pitkän elämän. Shipleyn veli oli Walesin St Asaphin piispa Jonathan Shipley.
Varhaisura

Shipley kasvoi Lontoon Cityssä. Shipleyn isä menehtyi, kun hän oli 3-vuotias. Hänet lähetettiin asumaan isoäidin luokse, jolta hän peri merkittävän omaisuuden 21-vuotiaana. Perinnön turvin Shipley keskittyi taidemaalaamiseen ja kuvataiteen opettamiseen Northamptonissa. Shipley muutti vuonna 1750 Lontooseen, jossa hän perusti uuden taidekoulun. Taidekoulu menestyi. Shipleyn oppilaita olivat Richard Cosway, Thomas Jones, William Pars ja Francis Wheatley.
The Royal Society of Arts, Manufactures and Commerce

Shipley loi suunnitelman the Royal Society of Artsin perustamiseksi vuonna 1753. Seura perustettiin 22. maaliskuuta vuonna 1754 Lontoon Westminsterissä. Seuran muita perustajia olivat Folkestonen varakreivi Jacob Bouvier, piispa Isaac Maddox, Romneyn paroni Robert Marsham, pastori Stephen Hales ja luonnontieteilijä James Baker. Yhdysvaltain perustajaisä Benjamin Franklin, hyväntekijä Jonas Hanway, kuvataitelija William Hogarth ja runoilija Samuel Johnson olivat seuran jäseniä Shipleyn aikana. Shipley palkittiin seuran kultaisella mitalilla vuonna 1758.
Seuran ensimmäisiä merkittäviä hankkeita oli istuttaa ja kasvattaa suuri määrä puita Britannian kuninkaallisen laivaston ja kauppalaivaston tarpeisiin.
The Royal Society of Arts vaikutti Britannian kulttuurilliseen, tieteelliseen ja taloudelliseen kehitykseen merkittävällä tavalla. Seurasta tuli kauppiaiden, tehtailijoiden, virkamiesten, tieteilijöiden ja taiteilijoiden kohtaamispaikka, jossa uudet keksinnöt ja innovaatiot näkivät päivänvalon.
Keksijänä

Shipley keksi järjestelmän, jonka avulla köyhät saivat mahdollisuuden ostaa edullisia polttoaineita. Hän paransi vankiloiden sanitaatiota. Shipley keksi kelluvan valon veden varaan joutuneille. Hän myös keksi tavan, jonka avulla luotiin uusia kalalajeja Englannin lammissa. Shipley perusti taidekouluja ja seuroja.
Perintö

Valtio oli kiireinen sotien ja valtiontalouden kanssa. Shipley vaikutti Britannian kulttuurilliseen, tieteelliseen ja taloudelliseen kehitykseen. Shipley vaikutti ennen kaikkea siihen miten maan voimavaroja kyettiin hyödyntämään täysin uudella tavalla. Ranskan keisari Napoleon kunnioitti ja pelkäsi Shipleytä, koska hänen toimintansa vahvisti Britanniaa monin eri tavoin.
Zoom (Alvin Leen albumi)

| Zoom Alvin Lee |
| --- | --- | --- |

C-kasetin kansikuva
Studioalbumin tiedot
 Äänitetty : Space-studioilla
 Julkaistu: 1992
 Formaatti: C-kasetti
 Tuottaja(t): Alvin Lee
 Tyylilaji: rock, blues rock
 Kesto: 47.38
 Levy-yhtiö: Mega Records
Zoom on englantilaisen kitaristi ja lauluntekijä Alvin Leen studioalbumi vuodelta 1992.
Lee on itse tuottanut albumin. Levy-yhtiö on tanskalainen Mega Records.
Vierailevista muusikosta tunnetuimpia ovat Clarence Clemons, George Harrison ja Jon Lord.
Kappaleet

Laulujen sanat ovat albumin mukana. Tavanomaisten ihmissuhdekuvausten lisäksi kappaleella "Use That Power" nostetaan esiin ympäristöasiat ja mm. viitataan Tšernobylin ydinvoimalaonnettomuuteen.
1. A Little Bit of Love – 3:45
2. Jenny Jenny – 4:22
3. Remember Me – 4:35
4. Anything for You – 4:53
5. The Price of This Love – 4:04
6. Real Life Blues – 4:33
1. It Don't Come Easy – 5:05
2. Lost in Love – 4:05
3. Wake Up Moma – 3:55
4. Moving the Blues – 4:02
5. Use That Power – 4:19
Muusikot

Clarence Clemons – tenorisaksofoni
Billie Dixon – basso
Steve Gould – laulu, taustalaulu
Steve Grant – basso, kosketinsoittimet, taustalaulu
George Harrison (Dark Horse Records) – slidekitara
Tim Hinkley – piano, kosketinsoittimet, taustalaulu
Jimmy Johnson – piano
Alvin Lee – laulu, kitara, rummut
Jon Lord – Hammond-urut
Richard Newman – rummut
Deena Payne – taustalaulu
Dawn Reddal – taustalaulu
Alan Young – rummut
Alvin Leen kerrotaan käyttävän Scalar-merkkisiä kitarankieliä ja Hohnerin huuliharppuja. Hänen kiertuemanagerinaan on toiminut John Hembrow ja muuten Gabriele Skarda.
Tuotantotiedot

Julkaisuvuosi: 1992
Tuottaja: Alvin Lee
Äänittäjä: Steve Grant
Levy-yhtiö: Mega Records, Linnesgade 14, DK-1361 Copenhagen K., Denmark
Valokuvat: Thorsten Buhe
Design: Christian Medelnik
Valmistaja (C-kasetti): IHH-Records, International House of Hits – Jörg Dogondke, Höchstadt, Saksa
Kirjapaino (C-kasetti): TOPAC, Saksa
Lisessin myöntäjä: Jörg Godondke & Partner Mediaproduktionen
Debian

| Debian GNU/Linux |
| --- | --- |

 Debian 12 (Bookworm) ja GNOME 43.9 työpöytäympäristö.
Kehittäjä:  Debian-projekti
Tuoteperhe:  Unixin kaltainen
Toiminnallinen tila:  toiminnassa
Julkaistu:  15. syyskuuta 1993 
Viimeisin vakaa versio:  12.8 (9. marraskuuta 2024)
Tuetut kielet:  75 kieltä
Ytimen tyyppi:  monoliittinen ydin
Käyttöliittymä:  GNOME
Lähdekoodimalli:  avoin lähdekoodi
Lisenssi:  GPL ja muita lisenssejä
Aiheesta muualla
www.debian.org
Infobox OKNimi-testi OK: 
Debian GNU/Linux on suosittu Linux-jakelupaketti. Debian perustuu Linux-ytimeen (myös GNU Hurd -ytimeen perustuva versio on kehitteillä). Debianin kehityksen alkupuolella se liittoutui läheisesti GNU-projektin kanssa, minkä vuoksi Debian käyttää nimessään muotoa ”GNU/Linux”.
Debian koostuu periaatteessa ainoastaan vapaasti lisensoiduista ohjelmista, joskin käytännössä mukaan paketoidaan myös muilla tavoilla lisensoituja ohjelmia. Debian-hanke on kehittänyt myös arvostetun Advanced Packaging Tool (APT) paketinhallintatyökalun.
Paketinhallinta

Debian tunnetaan vakautensa lisäksi erityisesti paketinhallintajärjestelmästään, joka pohjautuu deb-paketteihin. Järjestelmää hallitaan dpkg- (Debian Package Manager) ja APT-ohjelmilla, joiden avulla päivittäminen käy helposti. APT-työkalun suosiosta kertoo se, että se on muokattu toimimaan myös RPM-paketinhallintajärjestelmässä. APT-työkalulla voi tutkia, onko järjestelmän nykyisiin paketteihin tullut päivityksiä, ja asentaa mahdolliset päivitykset automaattisesti. Myös kokonaan uusien pakettien asennus ja vanhojen pakettien poisto on yksinkertaista. Työkalujen toimintaan voi vaikuttaa komentoriviparametrein.
Esimerkkejä Debianin paketinhallintatyökaluista:
dpkg
apt-get
aptitude
Synaptic
gDebi
Versiot

Debian GNU/Linuxin saa ilmaiseksi Internetistä. Debianissa on kolme kehityshaaraa: stable, unstable ja testing. Stable on vakaa julkaisu. Siihen julkaistaan lähinnä tietoturvapäivityksiä, jotka sovitetaan ohjelmien vanhoihin versioihin.
Päivittäinen kehitys tapahtuu unstable-kehityshaarassa, jolla on aina koodinimi Sid. Testing- eli testauskehityshaarassa kootaan seuraavaa vakaata versiota. Siihen lisätään yleensä ohjelmat, jotka ovat unstablessa toimineet kaksi viikkoa ilman ongelmia.
Muun muassa Ubuntu pohjautuu Debianin testing-haaraan.
LTS (lyhenne sanoista Long Term Support) jatkaa vakaan julkaisun tukea vähintään viiteen vuoteen vapaaehtoisten henkilöiden ja yritysten toimesta.
Eri julkaisujen tunnukset ovat peräisin Toy Story -elokuvista:
| Versio | Versio | Koodinimi | Julkaisupäivä | Tuen päättyminen |
| --- | --- | --- | --- | --- |
| Vanha versio, ei enää tuettu:    | 1.1 | Buzz | 17. kesäkuuta 1996 |  |
| Vanha versio, ei enää tuettu:    | 1.2 | Rex | 12. joulukuuta 1996 |  |
| Vanha versio, ei enää tuettu:    | 1.3 | Bo | 2. kesäkuuta 1997 |  |
| Vanha versio, ei enää tuettu:    | 2.0 | Hamm | 24. heinäkuuta 1998 |  |
| Vanha versio, ei enää tuettu:    | 2.1 | Slink | 9. maaliskuuta 1999 |  |
| Vanha versio, ei enää tuettu:    | 2.2 | Potato | 15. elokuuta 2000 |  |
| Vanha versio, ei enää tuettu:    | 3.0 | Woody | 19. heinäkuuta 2002 |  |
| Vanha versio, ei enää tuettu:    | 3.1 | Sarge | 6. kesäkuuta 2005 |  |
| Vanha versio, ei enää tuettu:    | 4.0 | Etch | 8. huhtikuuta 2007 |  |
| Vanha versio, ei enää tuettu:    | 5.0 | Lenny | 14. helmikuuta 2009 |  |
| Vanha versio, ei enää tuettu:    | 6.0 | Squeeze | 6. helmikuuta 2011 | 29. helmikuuta 2016 |
| Vanha versio, ei enää tuettu:    | 7.0 | Wheezy | 4. toukokuuta 2013 | LTS: 26. huhtikuuta 2016 – 31. toukokuuta 2018 |
| Vanha versio, ei enää tuettu:    | 8.0 | Jessie | 25. huhtikuuta 2015 | LTS: 17. kesäkuuta 2018 – 30. kesäkuuta 2020 |
| Vanha versio, ei enää tuettu:    | 9.0 | Stretch | 17. kesäkuuta 2017 | LTS: 6. heinäkuuta 2020 – 30. kesäkuuta 2022 |
| Vanhempi versio, yhä tuettu:    | 10.0 | Buster | 6. heinäkuuta 2019 | heinäkuu 2022 – kesäkuu 2024 |
| Vanhempi versio, yhä tuettu:    | 11 | Bullseye | 14. elokuuta 2021 |  |
| Nykyinen versio:    | 12 | Bookworm | 10. kesäkuuta 2023 |  |
| Tuleva versio:    | 13 | Trixie | 2025 |  |
| Tuleva versio:    | 14 | Forky |  |  |
Seloste:Vanha versioVanhempi versio, yhä tuettuViimeisin versioViimeisin testiversio tulevasta julkaisustaTuleva versio
Versiot > Buster

Buster-julkaisussa on useita päivityksiä:
/bin, /sbin ja /lib ovat nyt yhdistetty linkittämällä /usr/bin, /usr/sbin ja /usr/lib hakemistoihin (ks. Filesystem Hierarchy Standard)
Wayland on nyt käytössä oletuksena (X.org on edelleen asennettuna)
Tuetut suoritin- eli prosessoriarkkitehtuurit

Debian GNU/Linux on virallisesti saatavilla seuraaville suoritinarkkitehtuureille:
AMD64 (amd64, eli x86-64)
ARM64 (AARCH64)
ARM (EABI, käskykanta ARMv4t tai uudempi) (armel)
ARM (Instruction set ARMv7, hard float, Thumb-2- ja VFP3D16-laajennokset) (armhf)
Intel IA-32 (32-bittinen Intel i386, eli x86-32, ks. x86)
MIPS-arkkitehtuuri (mips, mipsel) (SGI, Digital DECstation)
Power-arkkitehtuuri (ppc64) (Apple Macintosh PowerMac -malleissa ja CHRP- ja PReP-koneet)
IBM System z (s390x)
Lisäksi Debian on saatavilla seuraaville suoritinarkkitehtuureille, mutta tuki niille ei toistaiseksi riitä viralliseen asemaan tai ne ovat lakkautettuja:
DEC Alpha (alpha)
ARM (käskykanta ARMv3 tai uudempi, Acorn Risc PC, Psion 5, viimeksi tuettu versiossa 5.0 "Lenny") (arm)
ARM, (big endian), (armeb), erityisesti Linksys NSLU2 (ollut kehitteillä 2005)
Atmel AVR32
HP PA-RISC (hppa)
Motorola 68000 -sarja (m68k)
Intel IA-64 Itanium (ia64)
IBM S/390 (s390)
OpenRISC (or1k)
Motorola/IBM PowerPC (powerpc)
RISC-V (riscv64)
Renesas Electronics M32R (m32r)
Sun SPARC (sparc ja sparc64)
SuperH (sh4)
Eri ytimille saatavia versiota, ei virallisen version asemaa:
FreeBSD-ydin x86-arkkitehtuurille (kfreebsd-i386)
FreeBSD-ydin x86-64-arkkitehtuurille (kfreebsd-amd64)
NetBSD-ydin x86-arkkitehtuurille (netbsd-i386)
NetBSD-ydin Alpha-arkkitehtuurille (netbsd-alpha)
GNU Hurd-ydin x86-arkkitehtuurille (hurd-i386)
Debian Live

Debian Live -järjestelmä on versio, jonka voi käynnistää suoraan ulkoiselta tallennusvälineeltä (CD, DVD, USB-muisti) tai verkon kautta ilman kiintolevylle suoritettavaa asennusta. Tätä järjestelmää voi käyttää Debianin kokeiluun ennen varsinaista asennusta tai sitä voi käyttää myös tietokoneen käynnistyslevynä. Valmiita Debian Live CD-levykuvia löytyy rescue- ja standard-levyille (tekstipohjainen käyttöliittymä) sekä GNOME-, KDE-, Xfce- ja LXDE-työpöytäympäristöillä i386- ja amd64-arkkitehtuureille. Kiintolevyasennuksen voi suorittaa käyttämällä CD:n sisältämää Debian-asenninta. Mukautettuja CD-levykuvia voi valmistaa live-helperin avulla. Live-helperillä voi tehdä CD-levykuvien lisäksi myös koneen käynnistäviä DVD-levyjä, levykuvia USB-muistitikuille tai verkkokäynnistyslevykuvia. Live-magic on livehelperin graafinen käyttöliittymä. Ging on taasen Debian GNU/kFreeBSD Live-CD.
Debianista johdettuja käyttöjärjestelmiä

Debianista on johdettu useita muita jakeluita, jotka käyttävät Debianin pakettienhallintaa. Yksi suosituimmista Debianiin perustuvista jakeluista on Ubuntu ja sen rinnakkaisversiot Kubuntu, Xubuntu ja Edubuntu. Myös Linux Mint on pohjimmiltaan Debian-johdannainen.
Muita Debian-pohjaisia järjestelmiä ovat:
Elive – Mukautettu Debian, työpöytäympäristönä Enlightenment.
Gnoppix – CD:ltä käynnistyvä loppukäyttäjän käyttöjärjestelmä, GNOME-työpöytäympäristö.
Kali Linux – Rikostekniseen tutkimiseen ja läpäisykykytestaamiseen suunniteltu jakelupaketti.
Knoppix – CD:ltä käynnistyvä loppukäyttäjän käyttöjärjestelmä, KDE-työpöytäympäristö.
Linspire – Helppokäyttöinen työpöydille ja kannettaviin tarkoitettu käyttöjärjestelmä; muista mainituista poiketen maksullinen.
mini Debian – Flash-kortilta käynnistyvä käyttöjärjestelmä.
Morphix – Modulaarinen CD:ltä käynnistyvä käyttöjärjestelmä.
Tails – Tietoturvaan keskittyvä käyttöjärjestelmä.
MX Linux – MEPIS-jakelupaketin sisältämiä antiX-osia sisältävä käyttöjärjestelmä.
Raspbian – Raspberry Pi -alustalle.
Debian Pure Blends

Debian Pure Blends on joukko ratkaisuja henkilöille, joilla on erityistarpeita. Blends-paketit koostuvat kokoelmista tiettyjä paketteja metapakettien avulla, sekä helpotetun asennuksen ja konfiguraation tiettyä tarkoitusta varten. Paketit ovat tähdätty tiettyjä ryhmiä varten kuten lapsia, tieteentekijöitä, pelaajia, lakimiehiä, lääkintähenkilökuntaa tai näkörajoitteisia ihmisiä varten.
Debian Accessibility: Debian Accessibility -paketin tavoitteena on kehittää Debianista käyttöjärjestelmä, joka sopii erityisen hyvin vammaisten tarpeisiin.
Debian Astro: Debian Astron tavoitteena on kehittää Debian-pohjainen käyttöjärjestelmä, joka sopii sekä ammatti- että harrastustähtitieteilijöiden vaatimuksiin. Se integroi suuren määrän ohjelmistopaketteja, jotka kattavat teleskooppiohjauksen, tietojen vähentämisen, esittämisen ja muut alat.
DebiChem: DebiChemin tavoitteena on tehdä Debianista hyvä alusta kemisteille heidän päivittäisessä työssään.
Debian Edu: Debian Edun tavoitteena on tarjota koulutuskäyttöön ja kouluihin sopiva Debian OS -järjestelmä.
Debian Games: Debian Gamesin tavoitteena on tarjota Debianissa pelejä arcadesta ja seikkailusta simulaatioon ja strategiaan.
Debian GIS: Debian GIS:n tavoitteena on kehittää Debianista paras jakelu maantieteellisten tietojärjestelmien sovelluksille ja käyttäjille.
Debian Junior: Debian Juniorin tavoitteena on tehdä Debianista käyttöjärjestelmä, jonka käytöstä lapset nauttivat.
Debian Med: Debian Medin tavoitteena on täydellinen ilmainen ja avoin järjestelmä kaikkiin sairaanhoidon ja tutkimuksen tehtäviin. Tämän tavoitteen saavuttamiseksi Debian Med integroi Debian-käyttöjärjestelmään liittyviä ilmaisia ja avoimen lähdekoodin ohjelmistoja lääketieteelliseen kuvantamiseen, bioinformatiikkaan, klinikan IT-infrastruktuuriin ja muihin.
Debian Multimedia: Debian Multimedian tavoitteena on tehdä Debianista hyvä alusta ääni- ja multimediatyölle.
Debian Science: Debian Sciencen tavoitteena on tarjota tutkijoille ja tutkijoille parempi kokemus Debianin käytöstä.
FreedomBox: FreedomBoxin tavoitteena on kehittää, suunnitella ja mainostaa henkilökohtaisia palvelimia, joissa on ilmaisia ohjelmistoja yksityiseen, henkilökohtaiseen viestintään. Sovelluksia ovat blogit, wikit, verkkosivustot, sosiaaliset verkostot, sähköposti, verkkovälityspalvelin ja Tor-rele laitteessa, joka voi korvata langattoman reitittimen niin, että tiedot pysyvät käyttäjillä.
Hamradio Debian: Hamradion tavoitteena on tukea radioamatöörien tarpeita Debianissa tarjoamalla loki-, data- ja pakettitilasovelluksia ja paljon muuta.
Aiheesta muualla

Wikimedia Commonsissa on kuvia tai muita tiedostoja aiheesta .
debian.org – Debianin verkkosivut
backports.org – Uudemmat paketit stable-versioon
Debian GNU/Linux -pohjaisia jakeluita
Collax
Damn Small Linux
Debian
Debian JP
Elive
Euronode
Floppix
Gnoppix
Knoppix
Linspire
Mepis
Morphix
Nexenta
Sidux
Skolelinux
Ubuntu
Debianista johdettujen jakeluiden sukupuu.
Ilmari Auer

| Ilmari Auer |
| --- | --- |
 Auer 1920–luvulla.
Suomen maatalousministeri
 Ingmanin II hallitus 22.11.1924–31.3.1925  
Edeltäjä:  Jalo Lahdensuo
Seuraaja:  Juho Sunila
Kansanedustaja
 1.4.1919–4.9.1922 1.5.1924–1.9.1927 1.8.1929–20.10.1930  
Vaalipiiri:  Uudenmaan läänin vaalipiiri
Henkilötiedot
Syntynyt: 17. helmikuuta 1879 Lempäälä
Kuollut: 13. heinäkuuta 1965 (86 vuotta) Helsinki
Arvonimi: maanviljelysneuvos (1947)
Tiedot
Puolue:  Maalaisliitto (vuodesta 1929)
Muut puolueet:  Kansallinen Edistyspuolue
Koulutus:  agronomi (1904) filosofian kandidaatti (1909)
Ilmari Auer (sukunimi vuoteen 1895 Tappura) (17. helmikuuta 1879 Lempäälä – 13. heinäkuuta 1965 Helsinki) oli suomalainen maanviljelysneuvos ja Edistyspuolueen ja Maalaisliiton kansanedustaja ja ministeri.
Auerin vanhemmat olivat talollinen Karl Gustaf Tappura ja Mariana Vilhelmina Kukkola. Hän pääsi ylioppilaaksi 1900 ja suoritti Tanskassa agronomin tutkinnon 1904 ja sen jälkeen Suomessa filosofian kandidaatin tutkinnon 1909. Auer oli Elisenvaaran maanviljely- ja karjanhoitokoulujen opettajana 1904–1905, Uudenmaan läänin maanviljelysseuran sihteerinä ja maatalouskonsulenttina 1905–1907 ja Tuusulan kansanopiston ja Sörnäisten kristillisen kansanopiston opettajana 1909–1911.
Auer toimi MTK:n sihteerinä 1917–1918, Valtion viljakonttorin johtajana 1922–1924, Hypoteekkiyhdistyksen agronomina 1931–1940 ja 1942–1944 sekä maatalousministeriön tuotanto-osaston ylimääräisenä esittelijänä 1941–1942. Auer oli myös maanviljelijänä Tuusulassa 1909–1914 ja 1926–1963, Helsingin maalaiskunnassa 1910–1916 sekä Vuorilahden tilalla Iitin Jaalassa 1916–1926.
Politiikassa Auer oli Edistyspuolueen kansanedustajana 1919–1921 ja 1924–1926 sekä Maalaisliiton kansanedustajana 1929–1930 edustaen Uudenmaan läänin vaalipiiriä. Maalaisliiton edustajana Auer oli Ingmanin II hallituksessa apulaismaatalousministerinä 1924 ja maatalousministerinä 1924–1925.
Auer sai maanviljelysneuvoksen arvon 1947 ja Helsingin yliopiston maatalous- ja metsätieteiden kunniatohtorin arvon 1958.